
Sub titlul Precedentele constituționale create de ministe- 5 
riul Brătianu am publicat in «România Liberă» patru , 
articole semnate «un “Graiovean». 

“Gel din urmă articol cuprindea intre altele şi o incer- + 
care de a precisă deosebirea de principii intre partidul conser- 


vator și partidul liberal in politica internă a Statului Romån. 


“Obiectul acestei cercetări, a cărui insemnătate trece peste 
interesul momentan al unor simple precedente constituţionale, 
mi-a părut a autoriză scoaterea acelor articole din paginele 


unui ziar şi înfățișarea lor sub forma ceva mai trainică a 


„unei brosure. 


T. MAIORESCU. 


București, Fevruarie 1886. 





PRECEDENTE CONSTITUTIONALE 


CREATE DE 


MINISTERIUL BRÁTIANU 


Il. 


Inţelegem ministeriul Ioan Brătianu. 

Nu e vorbă, a avut şi d. Dimitrie Brătianu un mi- 
nisteriu. Insă acest ministeriu efectiv de câte-va s&ptămâni 
sa evaporat oare-cum din memoria, oamenilor prin o simplă 
aspirare la ministeriu de câţi-va ani, şi nu credem să fi rămas 
din acele vremuri alt-ceva de cât celebra frasă „hoţii la pus- 
cărie şi oamenii cinstiţi la lucru.“ Numai că şi in această 
privinţă se vede astă-zi din partea publicului nedomirirea, 
in care din cele doč categorii s'ar cuveni să fie aşezaţi unii 
din chiar partizanii d-lui Dimitrie Brătianu. 

Aşa dar inţelegem ministeriul Joan Brătianu, şi scopul 
nostru in scrierea de faţă este de a releva câte-va, procederi 
constituţionale, aşa cum le vedem practicate de acest mi- 
nisteriu, şi de a formulă conclusia ce resultă, din ele. 

Materia ne pare a merită interesul oamenilor politici. 
Căci ministeriul, care este astă-zi in al zecelea an al pute- 

rii sale, este o expresie a partidului numit liberal la noi in 
k ţară, si partidele de altă calificare sunt in drept şi au da- 
toria să ia act de precedentele stabilite de chiar guvernul 
liberal pentru a se puteă folosi de unele din ele la timp 
oportun cu conştiinţa impăcată. 

Dar trebue. så inlăturăm mai ântâi din calea cercetării 
noastre” o intămpinare, care ar fi de natură a ne-o inchide 
de tot. 

Este inadmisibil— ni se poate opune—a vorbi de pro- 
cederi constituţionale ale ministeriului Brătianu. Constitu- 
k tionalismul este unul singur, adică cel prevăzut in Pactul 
nostru fundamental, şi in privinţa lui un ministeriu nu poate 
să aibă alte procederi de căt sau constituţionale sau anti- 
constituţionale. 

In această, ordine de idei cetim adese-ori prin ziare, că 
guvernul actual este afară din legalitate, că a violat şi 
violează Constituţiunea când intr'o privire când in alta. 

Noi nu impărtăşim acest mod de a vedeă şi nu credem 
nemerită, tactica, oposiţiunii, care confundă, interpretarea sa 
particulară, despre constituţionalism cu insaşi Constituţiunea 
noastră şi care—abusând ast-fel de cuvântul „anti-constitu- 
tional“ prin o exagerată intrebuinţare a lui —toceşte o armă 
puternică a luptelor politice şi o reduce la valoarea unei 
simple frase de jurnal, cu a cărei auzire se deprinde publi- 
cul şi devine din ce in ce mai indiferent. 

Şi mai ântâi insuşi cuvântul „constituţionalism“, in- 
teles de altminteri cu o intreagă bună credinţă, cuprinde in 
diferitele State o foarte diferită formulare prin Constituţiu- 

nile speciale. Altul este constituţionalismul englez, altul cel 
francez şi cu desăvârşire altul cel german. 

Constituţionalismul special al Regatului Român este in 
o parte a lui esenţială hotărît prin Constituţiunea de la 1866, 
modificată, in 1879 şi in 1884. 

Dar şi in lăuntrul acestei Constituţiuni speciale române, 
care a fixat numai o sumă oare care de principii, au rămas 
multe procedări necesare in practica unui Stat representativ 
cu totul neatinse. 

Aici intervine usul parlamentar, asa cum se stabileşte 
prin precedentele Camerelor şi guvernelor diferitelor partide, 
si acest us poate cu vremea să fie adoptat de toate parti- 
dele sau poate să varieze de la un partid la altul, fără ca 
prin aceasta să se comită vre o violare a Constituţiunii, dacă, 
de altminteri nu se calcă nici unul din principiele anume 
inscrise in ea. 

Ce fel de procederi diferite in lăuntrul a chiar legali- 


tăţii Constituţiunii se pot adoptă, aceasta este tocmai te- 


ma, articolelor de faţă, şi cercetarea, noastră ne pare a câş- 
tigă importanţa ei prin relevarea precedentelor constituţionale 
ce le-a introdus Guvernul partidului liberal cu primirea ma- 
iorităţii sale din Camere. 


Prima intrebare: Cum alege şi cum schimbă d. Bră- 
tianu pe colegii săi din ministeriu ? 

Constituţiunea noastră, este foarte laconică, in privinţa, 
miniştrilor. In capitolul ce le consacră vorbeşte mai mult 
despre acuzarea lor, capitol de care de altminteri s'a grăbit 

a se folosi partidul liberal indată ce a pus mâna pe guvern, 
şi poate partidul următor va respecta acest precedent. Sin- 
gurul articol hotăritor pentru intrebarea noastră este art. 
93, care zice: „Regele numeşte şi revoacă pe miniştrii sti“. 
Atat şi nimic mai mult. 

In practică insă, nu in cea creată anume la noi, ci in 
practica adoptată din alte state constituţionale, Regele nu- 
meste pe prezidentul consiliului de miniştri. Acesta apoi 
propune M. Sale pe ceilalți membri ai Cabinetului şi inlo- 
cuirea lor, după cum crede mai nemerit. 

In această privință, adică faţă cu Regele, d. Brătianu 
a urmat ca şi predecesorii sti in România şi in alte state 
constituţionale. Dar să vedem cum a urmat faţă cu Adu- 
nările legislative ? 

Constituţia nu prescrie aici nici o normă. lată una 
din necesităţile practice, in care este important a stabil usul 
parlamentar prin precedente. 

In Cabinetul Lascar Catargi, schimbările parţiale se fă- 
ceau de regulă arătându-se Camerei intregi şi prin urmare 
țărei, sub o formă sau sub alta, ideile sau actele publice, 
care le motivau. 

Aşa Costaforu a fost inlocuit la Externe şi la Justiţie 
prin Boerescu, Manolache-Costache şi d. Al. Lahovari; d. Ma- 
vrogheni prin d. G. Cantacuzin, etc., petrecându-se toate a- 
ceste modificări in urma unor acte, legi sau decisiuni luate 
de Corpurile legiuitoare şi cu arătarea inaintea Camerei a 
ideilor speciale, cu care veneau inlocuitorii la guvern, ină- 
untrul cadrului principiilor conservatoare. | 


$ 

Pe l6ngă aceste, sub ministeriul Catargi era o visibilă 
tendentå de a pune in capul diferitelor ministerie persoane 
cu oare-care competență in resortul lor. D. L. Catargiu in- 
suşi a fost la Interne si numai la Interne; generalul Flo- 
rescu la Resbel; la Justiție s'au schimbat dd. Costaforu şi 
Lahovari, la Finanțe s'a intrebuintat eminenta capacitate spe- 
cială a d-lui Mavrogheni, etc. 

Cu totul alta este procederea d-lui Brätianu. 

Mai ântâi in privința cunoştinţelor speciale a resor- 
tului d. Brătianu are o apretiare foarte generoasă a capa- 
cității colegilor sëi. Nu e vorbă, partidul liberal este cu deo- 
sebire. bogat in talente. 

Un Mavrogheni nu sar fi crezut in stare să adminis- 
treze alt resort decât al Finanţelor, afară poate de Externe, 
un Lahovary s'a inteles destinat prin cunoştinţele sale nu- 
mai la administrarea Justiției, si incai modestul, dar foarte 
activul Lascar Catargi a rëmas permanent la Interne. 

Faţă cu aceşti oameni márginiti in sfera lor, nu ne am 


mirat, când am văzut d. e. pe d. Câmpineanu administrând - 


cu o egală competență plină de resultate roditoare când 
Justiţia, când Finanţele, când Externele, când Agricultura şi 
Domeniele; pe d. Sturza — cu o egală stăruinţă in amă- 
nunte — când Finanţele, când Lucrările publice, când Exter- 
nele, când Cultele. Despre deosebita competenţă a d-lui R. 
Mihai la Lucrările publice este numai un glas in ţară, iar 
numeroasele peregrinări ministeriale ale d-lui Brătianu vor 
pune in mare incurcătură pe istoriografii posterităţii, cari 


= 


ST 


vor dori să descrie pentru edificarea generaţiilor viitoare 
toate fasele acestui specimen de universalitate. 

Dar să lăsăm ironia la o parte şi să ne silim mai 
bine a formulă cu o serioasă luare aminte precedentul creat 
de d. Brătianu in aceasă privinţă. 

lată] : 

Capii diferitelor administrații ministeriale nu se numesc 
după vre o aptitudine specială pentru resort, ci numai după 
feluritele interese ale partidului sau ale partizanilor. 

Dacă se poate face o bună administraţie cu o asemenea 
procedere, nu examinăm aici; ne mărginim a constată pre- 
cedentul stabilit de d. Brătianu şi primit de partidul liberal. 

Trecând acum la a doua parte a intrebării, adică la 
motivarea unor asemenea numiri şi schimbări ministeriale 
in faţa Tërei, trebue să constatăm că o asemenea moti- 
vare nu sa făcut nici odată sub d. Brătianu. Causele schim- 
părilor au r&mas tot-deauna ascunse. 

Este cu putinţă, ca in unele casuri să se fi făcut in- 
țelegeri intre membrii majorităţii şi d. Brătianu. Dar ase- 
menea inţelegeri sunt conversații de anticameră, si in anti- 
cameră, deputații sunt oare-cum oameni privati. Camera le- 
gală este totalitatea deputaților, căci dupå art. 38 din Con- 
stitutiune deputatul şi senatorul represintă națiunea in- 
treagă, iar nu localitatea care l’a ales, si fie-care membru din 
Cameră si Senat este dar o parte integrantă a acestei re- 
presintări. Vrea så zică, numai in Camera constituită cu di- 
feritele ei nuanțe se vorbeşte cu națiunea, iar nu in anti- 
camera unei majorități. 

Este asemenea cu putință, ca in alte casuri să nu se 
fi făcut nici măcar inţelegeri prealabile iutre majoritate şi 
d. Brătianu, ci numai intre intimii d-sale personali, indife- 
rent dacă sunt in Cameră sau nu. 

Este chiar cu putinţă in alte casuri să nu se fi făcut 
inţelegeri nici chiar cu intimii, ci noua plăsmuire ministerială, 
să se fi născut in meditârile isolate de la Florica, şi se zice 
d. e. despre unul din miniştri, că sa văzut urcat la cul- 
mea dorințelor d-sale printr'o revelare fără .de veste la gară. 

Dar toate aceste nu sunt ceea ce se numeşte acte pu- 
blice expuse inaintea tërei in motivele lor politice. 

Această, lipsă de ori-ce explicare este mai ales carac- 
teristică atunci, cănd modificările ministeriale par a atinge 
relaţiile internaţionale, a căror gravitate preocupă tara in- 
treagă. De ce la inceputul acestui an (1885) s'a retras de- 
odată d. Sturza de la ministeriul de Externe, când d-sa era 
cunoscut ca unul din purtătorii politicei occidentale? De ce 
a fost inlocuit cu d. Câmpineanu? De ce şi d. Cămpineanu 
in Noemvrie 1885 o dată cu isbucnirea crisei din Balcani 
şi imediat inaintea deschiderii sesiunii actuale a Camerelor, 
demisionează de la Externe? 

La aceste intrebări guvernul partidului liberal nu se 
crede dator a da un r&spuns public. 

Constatăm dar, că al doilea precedent creat de guver- 
nul Brătianu este următorul : 

Modificările parţiale ale Cabinetului sunt la discreţiunea 
ministrului prezident şi nu au trebuinţă să fie explicate ma- 
intea Teri. 

Este aceasta anti-constitutional ? 

După părerea noastră nu. Căci Constituţia nu prescrie 
nimic in această privinţă. 

Este aceasta, liberal ? 

Navem să răspundem noi. Să r&spunză majoritatea, 
Camerelor actuale. 

Noi ne mărginim a inregistră faptul. Va veni timpul, 
când ne vom aduce aminte de el. 


IT. 


Să trecem acum la o altă formă publică obicinuită in 
sistemele representative, adică la Mesagiele pentru deschi- 
derea sesiunilor parlamentare, şi să vedem prin ce fel de 
procedere practică a căutat d. Brătianu să suplinească la 
tăcerea textului Constituţiunii in privința amenuntelor. 

Textul Constituţiunii zice la art. 95 in termini gene- 
rali: „La deschiderea sesiunei, Regele expune prin un Me- 
sagiu starea Tërei, la care Adunările fac răspunsurile lor.“ 

Fiind-că după Constituţiune „nici un act al Regelui nu 
poate avea tărie, dacă nu va fi contrasemnat de un ministru, 
care prin aceasta chiar devine respunzător de acel act“, pe 
când Regele insuşi nu este nici o dată respunzător, insem- 
nătatea şi intinderea Mesagielor către Parlament poate fi — 
in lăuntrul textului Constituţiunii — variabilă după modul 


de vedere al diferitelor ministerii, şi Mesagiul poate fi cri- - 


ticat prin discuţia Parlamentului la adresa Tronului. 
A „expune starea ării“ este un termin vag; sub el 


se poate intelege foarte mult si se poate intelege foarte 
puţin. Un guvern, care va voi să intindă controlul Parla- 
mentului asupra actelor sale, va supune Camerelor sub forma 


sesiunea ce o deschide; un guvern, care va voisă restringă 
controlul Parlamentului — de alminteri tot in limitele in- 
terpretării legale a Constituţiunii noastre — va reduce Mesa- 
giul la un exerciţiu de stil. 

Dar fiind-că in ori-şi-ce cas după chiar textul legii tre- 
bue să fie vorba despre „starea Tërii“, precedentele noastre 
parlamentare ne arată, că guvernele tuturor partidelor au 
fost de acord asupra unora din elementele ce se cuvine să 


fie arătate ca fiind caracteristice pentru acea stare. Asa mi- | 


nisteriele conservatoare ca şi ministeriele liberale au vorbit 
tot-deauna in Mesagiu 1) despre relaţiile internaţionale, 2) 
despre situaţia economică, 3) despre armată. 

Dacă se mărginește lucrul intr'atât, el nu are multă 
valoare practică. Căci intr'un asemenea act solemn, la a ăc- 
rui cetire asistă de obicei şi representanţii puterilor străine, 
cărora, li se şi face o traducere francesă, descrierea acelor 
trei elemente din starea Ţării va fi prin sila imprejurărilor 
un fel de eufemism oficial. Armata va fi tot-dea una lăudată, 
pentru tăria şi disciplina ei, chiardacă am şti noi că ar fi oare- 
care reservă, de făcut in această privinţă; starea economică 
va, fi tot-deauna, zugrăvită cu colori de infrumuseţare, pen- 
tru a nu slăbi creditul Statului pe pieţele publice ; iar in 
ceea-ce se atinge de relaţiile internaţionale, un Stat mic ca 
al nostru nu'şi poate permite luxul unui adevăr curat. Ce 

Mesagiului programa politică a lucrărilor principale pentru 

e drept, ministeriul Brătianu in primul Mesagiu de deschi- 
dere al noului Regat Romăn, la 15 Noemvrie 1881, sa in- 
cercat să urate Austriei „sub cuvânt sau sub pretext“ de 
epizootie oare-care sentimente mai sincere ce le avea pe 
atunci; insă efectul produs prin această veleitate de eman- 


cipare de la tradiţii nu este de natură a incuragiă, vre un 


alt guvern ca să urmeze mai departe pe această cale. 


In fata unui asemenea eufemism oficial indicat din 


partea, guvernului, discutarea răspunsului la adresa Tronului 
din partea Camerelor se vede şi ea mărginită in generalităţi. 
Nu e vorbă, Camera e mult mai liberă in manifestarea opi- 
niilor sale. Dacă nu tot-deauna armata, dar adese ori rela- 
tiile internaţionale, şi tot-deauna starea economică vor fi o- 
biecte de atac viu din partea oposiţiei. Insă lupta parlamen- 
tară, dacă se r&stringe Mesagiul in acea anodină descriere 
generală a Tórii, este in pericol de a se pierde intrun fel 
de concurs de oratorie platonică. Banca ministerială, deşi cu 
o visibilă nerăbdare, se supune — şi nici că poate alt-fel— 
să fie inundată cu valuri de cuvinte in timp de 2 sau 3 
sau chiar 4 zile; dar după inchiderea discuţiunii, când va- 
lurile au trecut, ea remâne totuşi cum a fost, şi nu este 
nici măcar spălată sau curăţită prin acel potop de cuvinte. 
Totul s'a redus, după vorba francesă, la o furtună intrun 
pahar cu apă. 

„De aceea mai toată chestia practică a discuţiilor A- 
dresei atirnă de la o altă parte, de la o parte. facultativă, 
a Mesagielor. Se poate adică introduce, ca un element esen- 
tial pentru -o expunere mai folositoare „a stării Ţărei“, indi- 

carea principalelor mësuri legislative, prin care guvernul in 
diferitele sale resorturi crede a puteà indrepta relele consta- 
tate sau a face să se intărească şi să se urmeze inceputu- 
rile cele bune. 

Mesagiul devine atunci tot-deodată un program cel puţin 
parţial pentru lucrările practice ale aparatului legislativ 
într'o anume sesiune. Guvernul, in a cărui mână se află í 
administraţia, este cel dintăi chiemat şi in posiţie de a simți, 
unde s'a arătat necesitatea unei schimbări legislative. Şi | 
fiind-că Mesagiele se fac numai pentru câte un an, este cu | 
atât mai important a se arëtà care dintre multele imbună- | 
tăţiri necesare sunt mai ântâi indicate, căci de toate nu se 
poate ocupă o singură sesiune. 

In această ordine de idei fie-care ministru introduce in 
Mesagiu partea special relativă la resortul său, şi asupra 
acestei părţi şi asupra direcţiei indicate o dată cu anunţarea 
proiectelor se poate află din discuţia Camerei aprobarea sau 
desaprobarea "Ţării legale şi se poate constitui adevăratul 
element pentru increderea sau neincrederea ce o intimpină, 
ministrul in camere. 

Este invederat, că un Mesagiu astfel compus presupune 
o serioasă gândire prealabilă a Cabinetului asupra, acțiunii __ 
sale legislative intro sesiune dată, precum şi dorinţa lui de 
a, consultă Camera asupra direcţiei momentane in politica 
internă, 

Atunci discuţia la Adresă poate aveă o valoare prac- 
tică. Ea pune ţara imediat in posiţie de a prevedeă prin 
mandatarii săi intinderea şi interesul lucrărilor ce se pregă- 


tesc; ea procură deputaţilor putinţa de a'şi da seamă des- 
pre totalitatea acţiunii politice, de a studiă chestiile mai cu 
luare aminte, de a cumpăni greutatea relativă a măsurilor 
propuse şi in ori-ce cas de a garantă in contra surprinderi- 
lor şi a precipitării. 


Să vedem acum care este precedentul creat de d. Bră- 
tianu in această privinţă ? 

Sa mârginit d-sa numai in ceea ce nu puteă fără o 
violare directă a Constituţii, sau a introdus prin o inter- 
pretare mai liberală şi acele elemente in desbaterea Came- 
relor, care să permită o mai de aproape judecare a politi- 
cei sale? 

In primul Mesagiu al Regalităţii, cel de la 15 Noem- 
vrie 1881, se incearcă o specificare a proiectelor de lege pro- 
puse acelei sesiuni. Este interesant a constată, că atunci eră 
la guvern şi C. A. Rosetti ca ministru de interne şi că toc- 
mai in resortul ministeriului său se arată mai clar m&suriie 
legislative ce aveau să fie supuse desbaterilor. Dar se arată 
şi la Justiţie, se arată şi la Culte. 

Insă această incercare este numai o aparenţă si se ni- 
miceşte indată in realitate. 

Căci chiar a doua zi se schimbă ministrul de Justiţie, 
şi lucrările anunţate din resortul sóu se părăsesc cu desă- 
vîrşire. La 25 Ianuarie 1882 se schimbă şi ministrul de In- 
terne. lar când incepe noua sesiune, la 17 Octomvrie 1882, 
Sa schimbat şi ministrul de Culte. 

Din programul lucrărilor anunţate nu se realizează ni- 
mic, afară de toemelele agricole. 

In noul Mesagiu pentru sesiunea 1882—1883 guvernul 
se mărgineşte a zice: „Veţi puteă consacră tot timpul ne- 
cesar pentru a studiă bugetul anual şi legile rëmase din se- 
siunea, trecută“. Insă nici un ministru nu insistă să se ia 
in desbatere vre-una din acele legi ale sesiunii trecute. 

Apoi vine epoca revizuirii constituţionale, care consumă 
aproape tot timpul Camerelor cu nişte discuţii de natură 
generală afară de ori-ce idei a unei organizări de resort 
special. 

Dar in fine, la 31 Mai 1884, este terminată şi această 
revizuire. S'ar fi crezut că acum cănd Camerile alese con- 
form Constituţiunii revizuite au dat — dup părerea partidu- 
lui de la guvern—o mai adevărată expresie a tërei, Cabine- 
tul Brătianu va deşteptă o participare mai activă şi un con- 
trol mai real din partea noilor aleşi ai Națiunii, in majori- 
tate aderenţi ai sti. 

Credinţă deşartă ! 

Ce e drept, in Mesagiul de la 15 Noemvwrie 1884 Mi- 
nisteriul cu un mare avânt oratoriu se aruncă in promisiu- 
nea unei ere nouă: „Am ajuns astăzi la o linie de demar- 
„caţiune, care va face epocă in viaţa noastră ca Stat şi 
„popor... Lucrarea pentru constituirea Statului romăn este 
„indeplinită, o altă misiune ni se impune de acum inainte... 
„Sunteţi chiemaţi a conlucră impreună cu guvernul meu la 
„imbunătăţirea intregului sistem administrativ ; a da justi- 
„ției garanţii puternice, magistraturei mai multă siguranţă 

„Şi justitiabililor incredere şi inlesnire.. Inainte de toate insă 
„Să căutăm a da inveţăm&ntului public o direcţiune prac- 
„tică şi sănătoasă, menită a ridica nivelul instrucţiunii şi 
„educaţiunii naţionale. Sper că imbunătăţirea stării preoți- 
„lor de mir şi o mai bună direcţiune a inv&ţămentului 
„eclesiastic vor puteă fi realizate chiar in cursul ântâei dv. 
sesiuni“ etc. etc. 

Insă aceste cuvinte de o pompoasă solemnitate rămân 
literă moartă. După câte-va sept&mâni, la 14 Ianuarie 1885, 
se schimbă ministrul de justiţie. La 2 Fevruarie se mai 
schimbă şi cel de culte, şi cel de domenii, şi alţii. Programul 
anunţat nu primeşte in toată sesiunea nici cel mai mic 
inceput de realizare, nici nu se presintă măcar proiectele. 

In fine, in ultimul Mesagiu de la 15 Noemvwrie 1885 
se constată din nou o desăvirşită, am puteă zice o nepoli- 
tică şi nepoliticoasă, lipsă de program. „Aveţi din sesiunile 
„trecute mai multe proiecte de legi insemnate in discuţiu- 
„Dile d-voastră. Guvernul meu vë va mai presinta şi altele“. 
lacă toată politica internă ce se supune controlului Came- 
rei pentru sesiunea 1885— 1886. 


Să tragem acum suma acestor experienţe parlamentare. 

Sau Cabinetul Brătianu nu se crede dator a pregăti un 
program serios pentru acţiunea legislativă şi nu vrea să 
provoace la timp controlul Parlamentului asupra intregei 
serii a ideilor sale de reformă; 

Sau, dacă sa crezut vreodată dator şi a voit vreodată 
o asemenea acţiune parlamentară, partidul liberal aşa cum 

este represintat prin majoritatea Camerei actuale, s'a arătat 
impropriu pentru a execută un program conştienţios de 
lucrări. 

Prin urmare al treilea precedent creat de Ministeriul 
Brătianu, ca expresie a partidului liberal de la guvern, este 
următorul: 

Mesagiul pentru deschiderea unei sesiuni parlamentare 
este o simplă formalitate. El se poate dispensa de la indi- 
carea activităţii legislative in diferitele resorturi ministeriale 
şi poate înlătură, controlul. prealabil al Camerei asupra di- 
recţiei generale a politicei guvernului. 

Şi acum repetăm intrebarea de mai nainte: 

Este aceasta anti-constituţional? 

Repetăm şi respunsul: După părerea noastră nu. 

Dar dacă aşa îşi inţelege partidul liberal misiunea, sa 
parlamentară in noul Regat al României, apoi unde ’i este 
deosebirea de un absolutism autoritar mascat sub forma 
constituţională ? 


III. 


Credem de trebuință a mai constată şi alte doue pre- 
cedente constituţionale admise de partidul liberal sub mi- 
nisteriul Brătianu. Ele sunt relative la conducerea desbate- 
rilor mai importante in Camere şi la controlul Camerelor 
asupra politicei externe a guvernului. 


După art. 31 din Constituţiune „toate puterile Statului | 

emană, de la națiune, care nu le poate esercità decât numai 
prin delegatiune“. 

Una din aceste delegatiuni este Camera. In forma ei 
mărginită de factor esenţial al legislativei, ea are, pe lângă 
atributia generală de a discutà şi votă legile, atributia spe- 
cială de a votà legea bugetară, adică de a fixà veniturile 
Statului şi intrebuintarea lor. Mai ales din această atributie 
principală a Camerei a resultat, ca o urmare neapărată, 
dreptul ei de control asupra actelor guvernului. 

Forma cea mai acută a acestui control este puterea 
ce o are Camera după Constituţiune de a pune un ministeriu 
chiar sub acuzare şi de a'l trimite in judecată; pe când 
guvernul poate numai să disolve o Cameră şi să provoace 
o nouă reprezentare naţională, dar nu să o controleze şi 
så o censureze. 

Aceasta este elementar şi incontestabil. 

Insă acest adevăr elementar şi incontestabil trebue 
acum să se reflecteze in toate manifestările unei Camere, 
in deosebi şi in forma, desbaterilor parlamentare. 

Ori-ce desbatere parlamentară este o preschimbare de 
vederi intre guvern şi Cameră, in care guvernul este chiemat 
Vsi declară ideile sale, iar Camera este chiemată a le con- 
trolă, adecă a le aproba sau desaprobă. 

Cine trebue să aibă cuvântul cel din urmă in aceste 
desbateri ? Fără indoială Camera, adecă in fapt unul sau 
altul din deputaţii marcanţi ai diferitelor grupuri politice 
representate in Cameră. Căci in princip nu guvernul este 

chiemat a'si da părerea sa asupra deputaţilor, ci deputaţii 
sunt chiemaţi a'şi da părerea lor asupra guvernului. 

Cum se petrec insă lucrurile de aproape zece ani, de 
când ministeriul Brătianu este susţinut de o majoritate li- 
berală in Adunările legiuitoare? 

Fără, nici o escepţie (afară uneori de interpelările indivi- 
duale, ce le pot face deputaţii, şi unde Regulamentul prescrie 
a se mai da cuvântul interpelatorului după r&spunsul minis- 
trului) toate desbaterile insemnate urmate in Camera liberală 
se termină printr'un discurs al d-lui ministru-prezident, după 
care majoritatea votează inchiderea discuţiunii. D. loan 
Brătianu se fereşte de a interveni mai nainte in discuţie; 
d-sa evită a'şi supune părerile apreţierii deputaţilor inscrisi 
intro desbatere; d-sa termină desbaterile şi 'şi spune din 
contră, d-sa apreţierile sale asupra deputaţilor. 

Chiar in Parlamentul german, unde prin energica ac- 
ţiune a Prințului Bismarck in contra liberalismului inaintat 
şi in favoarea unui monarchism foarte conservator, influența 
Camerei este din cele mai restrânse, nu se pomeneşte ca intr'o 
discuţie importantă, tocmai in urma unui discurs al marelui 
Cancelar, să nu se dea cuvântul deputaţilor reprezentanţi ai 
grupurilor politice pentru a'şi preciză fie-care aplicarea prin- 
cipiilor sale faţă cu declarea, guvernului. 

Dar la noi, cu un fel de patriarhalism ante—(nu anti) 
— constituţional, d. Ion Brătianu distribue laudele şi mustră- 
rile sale la diferiţii oratori, cari au vorbit inainte de d-sa, 
şi, imediat după ce o asemenea sentinţă este dată şi pro- 
nunțată in şedinţă publică, majoritatea d-sale din Cameră 

declară instanţa terminată şi coboară cortina asupra acestui 
ultim act parlamentar. 

Atât de adânc a pătruns in spiritele majorităţii Came- 
relor de astăzi acest straniu precedent in discuţiile parla- 
mentare, in cât s'a produs un fel de atmosferă permanentă, 
care invălueşte de la sine pe deputaţii nou intraţi in Ca- 
mera liberală. In discuţiile asupra răspunsului la Adresa 
Tronului din anul trecut, se putea observa ca un mic semn 
exterior al acestei situaţii, o atitudine neobicinuită a celor 
mai multi neofiţi cari defilau pe tribuna Parlamentului. Mai 
toţi la or-ce sfârşit; de frasă se uitau cu o visibilă emoţiune 
spre stânga la banca ministerială, adică in ochii d-lui Bră- 
tianu, avend aerul să'şi aştepte de acolo sentinţa, definitivă, 
asupra causei ce susțineau şi asupra talentului de a o 
susținea. 

Curioşi controlatori ai actelor guvernului! Şi curios li- 
beralism in noul Parlament eşit după revizuire! 

Dar aceasta e treaba dumnealor şi nu a noastră. Treaba 
noastră este să formulăm precedentul. 

Al patrulea precedent al ministeriului Brătianu, primit 
de partidul liberal, este acesta: 

Nu Camera se pronunță asupra cuvintelor ministrului- 
Prezident, ci ministrul-prezident se pronunţă asupra cuvintelor 
din Cameră, şi o dată verdictul d-sale pronunțat, Camera in- 
celează de a mai cuventă. 

Am puteă constată âncă multe alte precedente infiin- 
țate de actualul partid liberal, dar ne mărginim a mai re- 
levă numai unul, care din causa importanței sale deosebite 
nu poate fi trecut sub tăcere. 

Vrem să vorbim de gradul de control cel admite mi- 
nisteriul Brătianu asupra politicei sale exterioare. 

Să o spunem de la inceput: Acest grad este aproape nul. 

Sunt doi ani de când România Liberă a publicat o scri- 
soare (in numărul de la 25 Septemvrie 1883), in care un 
incorigibil conservator, mulțumit de apropierea spre Puterile 
centrale ale Europei ce o făcuse in fine Cabinetul Brătianu, 
a susţinut pentru relaţiile internaţionale teoria faptelor in- 
deplinite. 

Această, teorie este tot ce poate fi mai puţin liberal 
in princip, dar acelui conservator êi părea indicată pentru un 
Stat mic ca România şi intr'o situaţie aşa de expusă ca a 
noastră. 

Foarte măgulit trebue să se fi simţit d-sa, văzendu-se 
aprobat intru aceasta de foile oficioase de pe atunci (vezi 
d. e. Gazette de Roumanie din 27 Septemvrie 1883.) 

Ce e drept, România Liberă şi-a făcut; atunci rezervele 
ei, şi in Cameră d. Panu şi alţi deputaţi, desaprobând acest 
punct de vedere şi inchipuindu-şi că aşa numita „inspirare 
a guvernului de la naţiune“ trebue să se intindă şi asupra 
politicei externe, au incercat să silească pe guvern la o ex- 
posiţie clară a atitudinei sale. Şi d. Cogălniceanu a cerut in 
desbaterile la Adresă din Decemyrie 1885 Cartea verde sau o 
declarare lămurită din partea guvernului, care ar fi dator 

să'şi supună politica externă controlului ţărei inainte de in- 
deplinirea faptelor. 

Dar care a fost resultatul ? Asupra cererei d-lui Cogăl- 
niceanu absolut nici un respuns. La interpelările d-lor Panu, 
N. Ionescu, etc., respunsuri evasive, un văl de cuvinte pen- 
tru a mască o realitate de lucruri. ' 

Noi înţelegem aceasta. 

Rămâne numai intrebarea: Ce se face cu teoria libe- 
rală că națiunea îşi alege şi îşi inspiră deputaţii, care îşi 
aleg şi'şi inspiră miniştrii in toate chestiile insemnate? 

Ce se face?... Aceasta să ne-o spue partidul liberal de 
la guvern. 

Noi care ne-am luat numai modestul rol al unui re- 
gistrator conştiinţios, ne mulţumim a constată al cincilea şi 
ultimul precedent al ministeriului Brătianu: 

In politica, externă guvernul chibzueste, care este cea mai 
bund direcţie de urmat in interesul țării şi o judecă el sim- 
gur. Controlul permanent al Camerelor este aici un inconve- 
nient, care trebue înlăturat. 

Important precedent. 

Nu'l vom uită la timpul oportun, mai ales pe acesta 
nul vom uită, când partidul liberal astăzi la guvern se va 
află in oposiţie. 


DEOSEBIREA PARTIDELOR POLITICE ` 


Precedentele relevate in paginele de mai sus au fost 
următoarele : 

1) Miniştrii in Cabinetul Brătianu nu se numesc după 
yro aptitudine specială pentru resort, ci numai după felu- 
ritele interese ale partidului sau ale partizanilor. 

2) Modificările parţiale ale Cabinetului sunt la discre- 
tiunea ministrului-prezident şi nu au trebuinţă să fie expli- 
cate inaintea. Camerelor. 

3) Mesagiul pentru deschiderea unei sesiuni parlamen- 
tare este o simplă formalitate. El se poate dispensă de la 
indicarea activităţii legislative in diferitele resorturi mini- 
steriale şi poate inlătură controlul prealabil al Camerei asu- 
pra direcţiei generale a, politicei guvernului. 

4) Nu Camera se pronunţă asupra cuvintelor ministru- 
lui-prezident, ci ministrul-prezident se pronunţă asupra cu- 
vintelor din Cameră, şi odată verdictul d-sale pronunţat, 
Camera incetează de a mai cuventă. 

5) In politica externă guvernul chibzueşte, care este 
cea mai bună direcţie de urmat in interesul tërei. Contro- 
lul prealabil şi permanent al Camerelor este aici un incon- 
venient, care trebue inlăturat. 

Eacă 5 precedente create de ministeriul Brătianu. 

Ce insemnează ele ca resultat politic? 

Partidul astăzi la guvern sa numit de la inceput par- 

tid liberal, de câţi-va ani şi-a mai adaos epitetul de naţio- 
nal-liberal. 

Fie zis in treacăt: noi credem, că adaosul „naţional“ 
eră de prisos, fiind-că toate partidele Statului nostru sunt 
de la sine naţionale, fie liberale, fie conservatoare. Sin- 
gurul partid în Europa de astă-zi, care vrea să r&stoarne, 
impreună cu cele-lalte fundamente, şi limita naţională a 
Statelor, se numeşte tocmai pentru aceasta internațional în 
oposiție cu vechiele grupări de partide. La noi insă nu poate 
fi vorba de asa ceva. lar in ceea ce priveşte concepţia teo- 
retică umanitară a cosmopolitismului, in deosebire de care 
să se fi admis epitetul „naţional,“ aceasta are tot aşa de 
puţin inţeles practic la noi, fiind-că in fapt nu există ni- 
căeri in România un partid cosmopolit. Aplicarea acestei 
calificări la grupul politic numit „Junimist,“ este o născocire 
a adversarilor, un neadevăr desminţit prin tot ce a scris sau 
a vorbit vre odată vre un junimist (vezi intre altele Şi Con- 
vorbirile Literare de la 1 Septemvrie 1872 si de la 1 Iulie 
1873). 

Dar chiar numirea „liberal“, dată partidului de la gu- 
vern, 0 vedem astăzi contestată, şi Românul intrun articol 
de fond din Decemvrie 1885 o tăgădueşte d-lui Ioan Brătianu 
şi o reservă numai pentru grupul său şi al d-lui Dimitrie 
Brătianu. 

Nu este treaba noastră de a ne amestecă in această 
ceartă, de familie. Noi am luat numirile aşa cum şi le-au 
dat diferitele partide şi cum se şi cuvine a fi luate. Căci 
numai ast-fel se poate examina consequența actelor unui 


partid faţă cu principiile, la a căror realizare pretinde a 
lueră. 

Ne-ar fi acum foarte uşor să sfârşim articolul nostru, 
dacă am puteă să punem numai faţă in faţă precedentele 
partidului de la guvern cu principiile de liberalism, in nu- 
mele cărora funcţionează. 

A Insă intro discuție făcută pentru a fi ințeleasă, o ase- 
menea simplă confruntare este impedicată prin faptul, că 
la noi există o mare nedomirire tocmai asupra diferintei / 
partidelor, şi acțiunea de 9 ani a Cabinetului Brătianu şi a 
unei părţi din oposiţie nu a fost de natură a o inlătură. 

Confusia se vede indată din părerea obicinuită, ce o 
aflăm de la unii şi de la alţii asupra chiar principiului deo- 
sebirii partidelor. Am auzit in Camera actuală pe un deputat, 
care de altminteri. s'a arătat a fi un om mai cu minte in 
ale politicei, pe d. Costinescu, exprimându-se in următorul K 
mod : liberalismul represintă progresul, — conservatismul ti- 
nerea in loc; liberalismul este roata care duce carul repede 
inainte, — conservatismul opritoarea care intârzie mişcarea. 

Ce mod nechibzuit de a ințelege lucrurile! 

Cum işi poate cineva inchipui, că ar fi in vre un Stat xX 
un partid compus din oameni cu intregimea minţii, care să 
nu dorească, cel mai grabnic progres posibil al Statului in 
care trăesc? Un foarte energic represeutant al conservatis- 
mului in Europa de astăzi este cancelarul Bismarck. Ce fel 
de inţelegere a principiilor de partid poate fi aceea, care ar 
resuma acţiunea lui Bismarck pentru patria lui, conform 
părerii de mai sus, prin a zice că Bismarck a voit să im- 

pedice progresul mai grabnic al Prusiei! Şi dacă ne este 
permis a cità nume de la noi, ce confusie ar fi aceasta, când 
am resumă, diferința tendinţelor noastre politice zicând, că 
d. e. d-nii Stătescu, general Fălcoianu, Nacu, Câmpineanu vor 
progres grabnic şi d-nii Lahovari, General Manu, Teodor Ro- 
setti, Carp nu'l vor, ci au de princip politic să intârzie pro- 
păşirea României ! 

Eroarea unei asemenea formulări este evidentă, 

Fiind că dar toate partidele unui Stat trebue să vrea 
progresul cel mai grabnic posibil şi că în această privinţă 
ținta lor este comună, deosebirea trebue căutată alt-unde-va, 
şi noi credem, că se află in deosebirea mijloacelor generale, 
ce vor să le intrebuinţeze pentru realizarea acelui progres in 
toată puterea lui. 

Cuventul prea abstract progres ia in viața publică in- 
semnări concrete, după diferitele misiuni practice ale Statului. 

Aceste diferite misiuni au produs intre altele şi impăr- 
ţirea puterilor publice in legislative, executive şi judiciare, 
precum si impărţirea administraţiei executive in diferitele 
resorturi ministeriale. 

Idealul comun tutulor partidelor este, ca prin cele mai 
puţine şi mai drept repărţite sacrificii pecuniare. (finanţele, 
impositele) să se procure cea mai mare tărie posibilă a Sta- 
tului (armata), cea mai sigură şi egală pentru toţi distribuire 
a dreptăţii (justiţia), cea mai intinsă şi solidă învţătură (in: 
strucţia publică), cea mai mare avuţie (agricultura, comerțul), 
etc., şi să se găsească oamenii cei mai capabili de a produce 
un asemenea resultat. Căci anume pentru indeplinirea, acestor 

cerinţe funcţionează aparatul administrativ şi se fac legile, 
după cari are să funcționeze. 

Intrebarea practică pentru deosebirea partidelor va fi 
acum aceasta: Prin ce mijloace generale să se facă legile si 
prin cine să se aplice asa, in cât sá apropie Statul din ce 
in ce mai mult de acel ideal comun al progresului ? 

In teorie, cel mai bun lucru ar fi fără indoialå, ca, pre- 
cum toţi cetăţenii sunt chiemati a contribui cu din banii lor 
la realizarea scopurilor Statului, toţi să şi fie chiemaţi la fa- 
cerea, legilor şi la aplicarea, lor. 

Dară singura măsură, de pe care se pot judecă aceste 
lucruri, este realitatea. Iară realitatea cere următoarele : In 
Stat trebue să fie efectiv justiţia bine distribuită, trebue să 
fie efectiv asigurată viaţa şi averea cetăţenilor, trebue în ade- 
văr så se lăţească invățămentul, să sporească bogăţia, etc. 
Aceste sunt cerințe ce are să le indeplinească ori-ce formă 
a Statului în fapt, si numai faţă cu indeplinirea lor mai grab- 
nică sau mai intârziată se judecă valoarea mijloacelor poli- 
litice, iar nu după construcţia lor teoretică, 

Intrebare : ințeleg toţi cetățenii sau majoritatea, cetă- 
țenilor unui Stat dat importanţa, intinderea şi modul de re- 
alizare a acestor cerințe ? 

Dacă ințeleg, trebue să şi fie chiemaţi la conlucrare 
directă. (In Svitera se votează legile mai importante prin 
plebiscit). 

Dacă nu înţeleg şi pănă când nu ințeleg, trebue să se 
distingă cei capabili de cei necapabili şi să fie numai cei ca- 
pabili insărcinaţi cu misiunile Statului. 

Putem trece acum la formularea, de si numai grosso 
modo, a adevăratei deosebiri in principiile de partid: libera- 
lismul insemnează participarea cât mai mare a mulţimei la 


` legislaţia, administraţia şi justiţia Statului; conservatismul 


insemnează restringerea acestei participări numai la cei chie- 
mati şi in stare de a o ințelege şi a o aplică. 
Conservatismul in conducerea afacerilor Statului devine 


SC 
x / periculos, când, in cercul oligarchic al vederilor sale, persistă 


a restringe participarea la misiunile Statului chiar atunci 
şi chiar acolo, -când şi unde mulţimea a ajuns efectiv in 
starea de a fi capabilă pentru această participare. Atunci 
intervine cu drept cuvânt liberalismul şi îşi indeplineşte 
rolul stu specific de a lărgi drepturile mulţimei. 
Liberalismul in conducerea afacerilor Statului devine 
periculos, când lărgeşte participarea mulțimei peste putinţa 
ei de a indeplini efectiv misiunile ce i sau atribuit. Atunci 
intervine cu drept cuvânt conservatismul şi restabileşte 
proporția justă intre drepturi şi indeplinirea datoriilor co- 

Ast-fel se explică, cum amêndouë partidele sunt deo- 
potrivă trebuincioase pentru viaţa publică a Statului. Unul 
este corectivul natural al celni-lalt, şi in această corecţiune 
atât conservatismul cât şi liberalismul sunt factori ai pro- 
gresului. 


Greutatea conservatismului este de a hotări, cum să 
fie aflaţi in viaţa publică cei in adevăr chiemaţi şi capabili. 
Boerimea vechie a fost resturnată de la putere şi a 

meritat să fie resturnatá, fiind că voia să păstreze ca mě- 

sură a acestei aflări intâmplarea naşterii chiar atunci, când | - 
cei născuţi boeri nu mai erau suficienţi pentru indeplinirea 
misiunilor Statului şi pe de altă parte crescuse suma celor | 
capabili in afară de boerime. 


Liberalismul, spărgend cercul cel ângust al boerimei] x 


privilegiate, a făcut o adevărată operă de progres şi de 
dreptate. Această operă a fost atât de puternică, incât 
astăzi nici nu mai există la noi partid politic de boerime.i. 


Nimeni nu se mai—gândeşte-a face din naştere un semm 4 


caracteristic al unei „capacități speciale pentru funcţiile. vieţei 
pu ublice. Este un neadevăr copilăresc, dacă unii sau alţii 
din liberalii de toate zilele vorbesc de privilegiele boerimii 
la adresa conservatorilor de astăzi. 

Dar dacă liberalismul a dobândit acest resultat bun, 
bunătatea a venit din faptul negativ, că sa resturnat un ^ 
principiu greşit pentru conducerea Statului. Insă de aci nu 
urmează, că sar putea inlocui cu partea positivă a acelui | 
liberalism de la 48 in intregimea programului său, adică cu 
participarea directă a tuturor la amănuntele misiunilor Sta- 
tului, după formula declamatorie şi nereală a unei egalități 
in aptitudinile oamenilor. 4 

Fără îndoială, pentru chestiile cele mari şi oare-cum 
elementare, d. e. aspirarea spre independenţă şi mărire, rës- 
boiul naţional, stabilirea dinastiei şi altele de această na- 
tură, trebue solicitată simţirea şi conlucrarea totalităţii po- 
porului nostru. 

Fără indoială asemenea aceeaşi totalitate trebue să 

participe intrun mod oare care la viața politică mai gene- 
rală, intre altele si pentru a fi mai accesibilă la mësurele 


de progres ce le ia Statul. 


De aceea, printrun compromis al partidelor, s'a şi in- 


| trodus in România sistemul representativ asa cum este for- 
[ mulat in Constituţia de la 1866. 


Dar liberalismul vrea, ca la orice chestie a politicei prac- 
tice in executarea ei normală să fie lărgit cercul prin mul- 
time. 

Avênd insă in vedere că toată Constituţia noastră este 
făcută de sus in jos şi nu a isvorit dintr'o inţelegere amë- 
nunţită de jos in sus, că prin urmare majoritatea poporului 
este astăzi âncă nepregătită pentru indeplinirea misiunilor 


„ Zilnice ale Statului in diferitele lor ramificări, tocmai con- 
| servatorii cei luminati si prin urmare iubitori ai progresu- s 


lui au putut dobêndì convingerea, că, in starea României 
ide astăzi, mai ales acolo unde este mulțimea este de re- 
igulă şi incapacitatea şi că din contră, restringendu-se nu- 
mărul după o dreaptă mtsură a celor chiemaţi, cresc sorții 
pentru adevăratul progres, adică pentru indepliniroa efectivă 
'a misiunilor Statului şi prin aceasta chiar pentru sporirea 
crescândă în viitor a numărului celor capabili. 

Ei au constatat prin unele din instituţiiile noastre in 
vigoare acest adevăr. Sau putut găsi căţi-va prefecţi buni 


administratori, dar nu s'a găsit nici un consiliu judeţean la: * 


inălţimea misiunii sale ; s'au putut găsi consilii permanente 
de instrucţiune publică cu numărul lor restrins de membri, 


cari să lucreze ceva de valoare, şi toţi ne aducem aminte 

cu recunoştinţă chiar de vechia şi ante-constituţionala Eforie | 
a şeoalelor, dar nu a fost pănă astăzi nici un consiliu ge- 
neral al instrucţiunii cu numărul cel mare al membrilor săi 
aleşi, care să fi produs ceva. Si aşa mai departe. 


Această reflecţie esenţial conservatoare este aşa de carii X 


meiată pe starea reală a poporului nostru de astăzi, in cât 
chiar guvernul liberal al d-lui Brătianu, de câte ori a luat | 
o mësurá de importanţă practică recunoscută, a făcut po- 

litică conservatoare, adică restrictivă. lar ante-luptătorul 

votului universal, al electivităţii funcţionarilor, etc., adică ` 
adevăratul representant al liberalismului dogmatic, C. A. 

Rosetti, a fost tot-deauna un ministru imposibil. 


Sä däm câteva exemple despre acel conservatism forţat — 


al guvernului liberal. 

Un fundament al Statului este ţăranul proprietar de 
pământ. Partidul liberal, revisuind Constituţia la 1884, a 
oprit şi el libertatea ţăranului de si alienă pământul, 
lăsându-o numai cercului restrins de orăşeni şi proprietari 
mari — măsură, conservatoare şi anti-liberală, dar necesară 
pentru adevăratul progres al ţăranilor. 

Partidul liberal a restrins la 1882 chiar libertatea mul- 
țimii ţăranilor pentru contracte trecătoare de muncă şi le-a 
hotărît din sus in jos tocmelele agricolele —- altă măsură 
conservatoare şi anti-liberală. 

Curtea cu juraţi este o participare a mulţimii la dis- 
tribuirea, justiţiei. Liberalismul, după principiile sale, trebue 
să intindă competenţa juraţilor; conservatismul o va res- < 
tringe. Singura măsură pentru judecare este distribuirea, si- 

gură şi efectivă a dreptăţii. Dacă o poate da mulțimea, cu 
atât mai bine. Dacă nu, atunci pentru frumuseţea unei frase 
nu se poate toleră intrun Stat nedreptatea in locul drep- 
tății; căci atunci sub cuventul unei formule de progres sar 
impedecă tocmai putinţa progresului. Când s'a văzut dar, 
că cei mai mulţi casieri prevaricatori ieşiau nepedepsiţi din 

Curțile cu juraţi, ministeriul conservator de la 1874 a co- 

recţionalizat aceste crime, adică a restrins participarea mul- 

țimii la distribuirea justiţiei in această parte si a pus in 

locul ei magistratura limitată la puţini membri numiţi după 
K X cunoştinţe mai sigure — mësura conservatoare si anti-libe- 
rală, dar asupra căreia guvernul liberal nu a revenit, ci a 
menținut-o ca mai bună pentru ordinea internă. 

Iar unde liberalismul a inceput a'si mai realizà din 
principiile sale specifice, este foarte discutabil, dacă a făcut-o 
cu bun rezultat pentru progresul țărei. Sporirea numărului 
deputaţilor şi senatorilor după noua revizuire este conformă 
cu liberalismul — principiul conservator cereă combaterea 
acestei mësuri. Este oare bună mësura? Intro țară unde 
[lipsesc âncă oamenii capabili pentru a indeplini toate misiu- 
nile indispensabile ale administrației executive, sustragerea 

\unui numër mai mare al lor numai pentru lucrările legis- 
N Aire vine oare in folosul interesului public? Şi âncă o. im- 

velul intelectual al Camerei actuale? 

| | Dar cel puţin aici tot partidul liberal a introdus in 
noua Constituţie un corectiv şi constatând incapacitatea mul- 
țimii deputaţilor de a face legi bine chibzuite, a prevăzut 


(trebare : cu creşterea mulţimii deputaţilor a, crescut şi. ni- | 

o inaltă comisie restrinsă pentru elaborarea proiectelor de 
legi — măsură esenţial conservatoare şi anti-liberală in mij- 
locul liberalismului. 

Insă ne oprim aici cu aceste exemplificări; căci toate 
precedentele constituţionale, relevate in scrierea de faţă, 
sunt o dovadă vie, cum un ministru in fraseologie liberal, 
dar in realitate om de politică practică, nu a creat cu ma- 
joritatea, sa din Camere de cât precedente esenţial anti-libe- 
rale şi âncă unele aşa de arbitrare, in cât de aceste nici un 
conservator constituțional nu va primi să se folosească. Căci 
a numi şi a depărtă pe ministrii individuali după bunul 
său plac fără nici o explicare dată Camerelor, a hotărî di- 
recţia generală a politicei interne şi externe cu evitarea 
controlului prealabil şi efectiv al deputaţilor, a face din mi- 
nistrul-prezident un controlator al reprezentanţei naţionale, 
şi nu din reprezentanța naţională controlatoarea ministrului- 
prezident.... ce insemnează toate aceste procederi ale d-lui 
loan Brătianu in resultanta lor de cât inlocuirea judecății 
mulţimii prin judecata unui singur om, adică isbirea princi- 
piului liberal in chiar meduva vieţei sale parlamentare. 


Ce ar puteă dar conservatorii din princip så impute 
guvernului Brătianu in privinţa precedentelor introduse de 
el? Nu tocmai tendinţa lor practică, căci aceasta — pentru 
a repetă cuvântul resumător—este anti-liberală. 

Dar ce trebue săi fie imputat, este lipsa de sinceritate, 





cu care face contrabanda unui conservatism restrictiv sub 
bandiera unui liberalism de principii. 

O asemenea falşitate nimiceşte simţimentul adevărului 
in viaţa publică şi introduce corumperea inteligențelor chie- 
mate a hotări mersul unei ţări. 

Şi aşa de adânc se rezbună această inconsecuenţă, in 
cât tactica parlamentară a d-lui Brătianu, neputend suportă 
o discuţie serioasă de principii care ar da de gol tot meşte- 
şugul alcătuirii, este silită a se intemeiă pe deşteptarea pa- 
siunilor personale ale deputaţilor, fiind-că nu se mai poate 
intemeiă pe tăria convingerii lor politice. 

De unde resultă, că majoritatea d-lui Brătianu a deve- 
nit o colectivitate de interese, şi nu mai este un partid de 
principii. 

Ce păcat că un om, care a ajuns la atâta putere, nu a 
avut şi atâta, tărie de spirit, in cât printr'o deplină confor- 
mitate intre idei şi fapte, să inalţe din ce in ce mai sus 
caracterul celor ce l-au urmat cu incredere, in loc de ai 
cobori din ce in ce mai jos la nivelul unor simple instru- 
mente, ca pe unii cari au pierdut simţimentul adevăratei 

